rlitschk/wikidir huggingface dataset:
Dat Good Freeschluunbarg (hoochdüütsch Gut Freschluneberg) weer en Eddelgood in dat Dörp Freeschluunbarg (vondaag Oortschop Luunst in de Gemeen Beverst, Landkreis Cuxhoben, Neddersassen). Dat Good hett de Familie von Luunbarg tohöört. De eerste Besitter, de dör de Oorkunnen nawiest is, weer 1579 Heineke von Luunbarg. Üm 1600 rüm hett Heineke en neet Goodshuus boot. As Johann von Luunbarg 1641 doodbleven is, is dat Good an de Dochter Elisabeth Wolbrich von Luunbarg gahn, de Caspar Heinrich von Krough freet hett. An Stillfreedag 1725 is dat Goodshuus bi en Gewidder afbrennt. De Familie von Krough is dorüm to Sabine Maria von Krough ehren Süstersöhn Hans von der Wisch in Beverstermöhlen tagen. Dorför is de Süstersöhn Caspar Heinrich von der Wisch op dat Good Freeschluunbarg tagen, de dat later arvt hett. Caspar Heinrich sien Grootsöhn, de ok Caspar Heinrich heten hett, müss dat Good 1837 denn aver verköpen. Köper weer för 40.000 Rieksdaler de Oberst Hinrich Karl von Rettberg ut Stood, de dat Good dör den Verwalter Peter Roes hett bewirtschaften laten. Sien Söhn Wilhelm von Rettberg hett dat Good an’n 1. September för 27.500 Rieksdaler verköfft an Johann Friedrich Müller ut de Familie Müller, de ok de Watermöhl in Hu’e bedreven hett.
Seebeek (hoochdüütsch Seebeck) is en Hoff in de Gemeen Beverst in’n Landkreis Cuxhoben, Neddersassen. Binnen de Gemeen höört de Hoff to de polietsche Oortschop Bokel. De Hoff liggt op de Oosterholter Geest. En lütt Stück in’n Süüdwesten von’n Hoff flütt de Ollendörper Beek in’n Billerbeek. De Öörd ümto sünd Stubben mit Adelst in’n Noorden, Bruunshusen in’n Noordoosten, Ollendörp in’n Süüdoosten, Hassbüttel un Loh in’n Süüdwesten un Bokel in’n Westen. In de Franzosentied von 1810 bet 1814 hett de Oort to de Mairie Dammhagen in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Hoff hett al von öllers bi de Gemeen Bokel mit bihöört, de an’n 1. November 2011 Deel von de Eenheitsgemeen Beverst worrn is. Sietdem höört de Hoff binnen de Gemeen Beverst to de Oortschop Bokel. Seebeek is evangeelsch-luthersch präägt un höört to dat Kaspel von de Jacobi-Kark in Braamst. För Seebeek is de freewillige Füürwehr
Hassbüttel (hoochdüütsch Haßbüttel) is en lütten Oort in de Gemeen Beverst in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Bokel. De Oort liggt op de Oosterholter Geest. Dat Water ut dat Rebeed flütt över Stubbengraven un Billerbeek af. De Naveröörd sünd Stubben in’n Noorden, Seebeek un Bruunshusen in’n Noordoosten, Helljes in’n Oosten, Ollendörp in’n Süüdoosten, Ax in’n Süden, Loh in’n Süüdwesten, Langenfeld in’n Westen un Bokel in’n Noordwesten. In de Franzosentied von 1810 bet 1814 hett de Oort to de Mairie Dammhagen in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett fröher to dat Gericht Kassbrook tohöört un is denn in dat twete Veerdel von dat 19. Johrhunnert in in dat Amt Hagen wesselt un weer dor in Böörd Braamst. Dor is de Oort bet 1885 bleven. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort hett al von öllers bi de Gemeen Bokel mit bihöört, de an’n 1. November 2011 Deel von de Eenheitsgemeen Beverst worrn is. Sietdem höört
Valerie June Carter Cash (* 23. Juni 1929 in Maces Spring, Virginia; † 15. Mai 2003 in Nashville, Tennessee) weer een US-amerikaansche Country-Sängersche un Ledermakersche. June Carter weer de Dochter vun Ezra un Maybelle Carter. As een Liddmaat vun de Carter Familie stünn se up de Speeldeel al, as se eerst ölben Jahr oolt weer. 1943 is se weggahn vun de Showfamilie un hett för korte Tiet as Schauspelersche arbeit. Dat duur aber nich lang, dor keem se torüch nah de Musik. Up de Speeldeel hett se faken Autoharp speelt. In de 1950er Jahren weer June Carter verheiraat mit den Country-Musiker Carl Smith. De beiden hefft tosamen de Dochter Carlene Carter harrt, de in de 1970er un 1980er Jahren de Tradition vun de Familie in de drüdde Generation fuddermaken dö. Man de Eh' mit Smith güng nich goot un dor hett Carter den Stockcar-Fahrer Edwin „Rip“ Nix heiraat. Ok de beiden hefft een Dochter kregen. Dat weer Rozanna Lea (Rosie), de 1958 up'e Welt kamen is. In dat Jahr 2003 al is Rosie sturben, vunwegen dat se toveel vun dat Gift Kohlenmonoxid afkregen hett. Vun 1961 af an güng June Carter mit den beröhmten Country-Musiker Johnny Cash up Tour. In'n
Neenlannermoor (hoochdüütsch Neuenlandermoor) is en lütten Oort in de Gemeen Lox in’n Landkreis Cuxhoben, Neddersassen. Binnen de Gemeen Lox höört de Oort to de polietsche Oortschop Swegen. De Oort liggt in dat Moor langs de Drept. In’n Noordoosten doot de Naturschuulrebeden Königsmoor bi Swegen un Plackenmoor liggen. De Naveröörd sünd Stotel in’n Noorden, Stotelermoor un Hahnenknoop in’n Noordoosten, Langendammsmoor, Krehlen, Braamstermoor un Driftseth in’n Süüdoosten, Wittenbarg, Rechtenflethermoor un Saanstermoor in’n Süden, Rechtenfleth, Feldhoff un Blömkenmoor in’n Süüdwesten un Neenlann, Reepen un Swegen in’n Noordwesten. Neenlannermoor is üm 1750 rüm as Moorkolonie von Neenlann ut grünnt worrn. In de Franzosentied von 1810 bet 1814 hett de Oort to de Mairie Deesdorp in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Hagen tohöört un leeg dor in’n Bezirk von de Oosterstoder Masch. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort weer fröher Deel von de Gemeen Neenland. Dat is so bleven bet 1968, as Neenlannermoor mit Swegen un Langendammsmoor to de Gemeen
Braamstermoor (hoochdüütsch Bramstedtermoor) is en lütten Oort in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Braamst. De Oort liggt in dat Moor langs de Drept. De Naveröörd sünd Hahnenknoop in’n Noorden, Drostendamm un Wittst in’n Noordoosten, Braamst in’n Süüdoosten, Driftseth mit Dannendörp in’n Süden un Neenlannermoor, Langendammsmoor un Krehlen in’n Noordwesten. Braamstermoor is in dat 19. Johrhunnert as lüttje Moorkolonie grünnt worrn. De Oort hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort höört von Anfang an bi de Gemeen Braamst mit bi. De Gemeen Braamst is an’n 1. März 1974 mit de Gemeenreform in Neddersassen oplööst un Deel von de ne’e un gröttere Gemeen Hagen worrn. To’n 1. Januar 2014 is ok disse Gemeen oplööst worrn un in de nu noch wedder gröttere Gemeen Hagen opgahn. De Oort Braamstermoor höört binnen de Gemeen nu to de Oortschop Braamst. Braamstermoor is evangeelsch-luthersch präägt un höört to dat Kaspel von de Marien-Kark in Büttel. Dor höört de Oort siet 1931 to. Vörher hett he to dat
Steekmuggen (Culicidae) sünd en Familie mank de Insekten (Insecta). Dor höört se to de Ornen vun de Tweeflunken (Diptera), un dor nu wedder to de Unnerornen vun de Muggen mit to. In de ganze Welt gifft dat bi 3.500 Aarden vun Steekmuggen. In Europa leevt dor 104 Aarden vun, meist all vun düsse sünd ok in Middeleuropa to finnen. De Seken bi de Steekmuggen hefft sunnerliche Mundwarktüge, dor könnt se mit dör de Huud vun ehre Weerte dörsteken un Blood sugen. Se bruukt de Proteine, de se bi dat Bloodsugen upnehmen doot (sunnerlich Hämoglobin un Albumin), un dat Iesen, dat dor in sitten deit (ut Porphyrin-Tosamenslüsse as Häme), for de Produktschoon vun Eier. Anners nehrt sik ok de Seken bi de Steekmuggen vun Nektar un Plantenssapp mit Zucker dor in, just so, as de Heken. Allerhand Aarden mank de Steekmuggen hefft dat afsehn up sunnerliche Weerte oder Gruppen vun Weerte. Bestimmte Steekmuggen dreegt Krankheiten un Süken over (kiek unner Vekter), as Malaria un Denguefever. De ollste Steekmugge vun de Stammgeschicht her is bitherto as Insluss in en Fossil ut Barnsteen nahbleven. De is bi 79 Mio. Johre oold. En Susteraart vun de Steekmuggen, de noch wat ollerhaftiger is, is in
Langendammsmoor (hoochdüütsch Langendammsmoor) is en Dörp in de Gemeen Lox in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Swegen. De Oort liggt in dat Moor langs de Drept. In’n Noorden doot de Naturschuulrebeden Königsmoor bi Swegen un Plackenmoor liggen. De Naveröörd sünd Stotel un Stotelermoor in’n Noorden, Hahnenknoop in’n Noordoosten, Krehlen in’n Oosten, Braamstermoor un Driftseth mit Dannendörp in’n Süüdoosten, Wittenbarg, Rechtenflethermoor un Blömkenmoor in’n Süüdwesten un Neenlannermoor, Reepen un Swegen in’n Noordwesten. Langendammsmoor is as Moorkolonie grünnt worrn. De Oort hett vör 1885 to dat Amt Hagen tohöört un leeg dor in’n Bezirk von de Oosterstoder Masch. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort weer fröher en egen Gemeen. Dat is so bleven bet 1968, as Langendammsmoor mit Swegen un Neenlannermoor to de Gemeen Swegen tohoopslaten worrn is. Düsse ne’e Gemeen is an’n 1. März 1974 mit de Gemeenreform in Neddersassen Deel von de Gemeen Lox worrn. Sietdem höört de Oort binnen de Gemeen Lox to de Oortschop Swegen mit egen Oortsvörsteiher. Langendammsmoor is evangeelsch-luthersch präägt un höört to dat Kaspel von de Marien-Kark in Büttel. För de
Blömkenmoor (hoochdüütsch Blömkenmoor) is en Hoff in de Gemeen Hagen in’n Landkreis Cuxhoben, Neddersassen. Binnen de Gemeen höört de Hoff to de polietsche Oortschop Rechtenfleth. Blömkenmoor liggt in de Masch an dat rechte Över von de Ünnerwerser in en Rebeed, dat övergeiht na de Mooren langs de Drept. Dat Water ut dat Rebeed warrt över Gravens na de Drept hen afföhrt. De Naveröörd sünd Swingenborg, Swegen un Reepen in’n Noorden, Neenlannermoor un Langendammsmoor in’n Noordoosten, Braamstermoor in’n Oosten, Driftseth, Wittenbarg un Rechtenflethermoor in’n Süüdoosten, Saanstermoor in’n Süden, Saans un Rechtenfleth in’n Süüdwesten, Feldhoff un Dreptersiel in’n Westen un Neenlann un Büttel in’n Noordwesten. De Hoff hett vör 1885 to’n Bezirk Noord-Oosterstood von dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Hoff hett von öllers bi de Gemeen Rechtenfleth mit bihöört. 1968 is de Gemeen Rechtenfleth Deel von de Gemeen Saans worrn. To’n 1. Januar 2014 is de Gemeen Saans oplööst worrn un an de Gemeen Hagen kamen. Dorbi is Rechtenfleth en egenstännige Oortschop binnen de Gemeen worrn, to de Blömkenmoor nu tohöört. Blömkenmoor is evangeelsch-luthersch präägt un höört to dat Kaspel von de
Dreptersiel (hoochdüütsch Dreptersiel) is en lütten Oort in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Rechtenfleth. De Oort liggt an dat Över von de Ünnerwerser, dor wo de Drept in de Werser münnt. In’n Noordwesten liggt dat Naturschuulrebeed Neenlanner Butendiek. De Naveröörd sünd Neenlannersiel un Büttelersiel in’n Noorden, Neenlann in’n Noordoosten, Blömkenmoor un Feldhoff in’n Süüdoosten un Rechtenfleth in’n Süden. Op dat annere Över von de Werser doot in’n Westen Roonkarken un Hartwarden liggen. In dat 19. Johrhunnert hett ok op de Neenlanner Sied von de Drept en Huus stahn, dat to Dreptersiel tellt worrn is. Düt Huus besteiht vondaag aver nich mehr. De Oort hett vör 1885 to dat Amt Hagen tohöört un leeg dor in Noord-Oosterstood. Na 1885 weer dat in’n Kreis Geestmünn. 1932 is dat Deel von’n Kreis Wersermünn un 1977 von’n Landkreis Cuxhoben worrn. De Oort hett von öllers bi de Gemeen Rechtenfleth mit bihöört. 1968 is de Gemeen Rechtenfleth Deel von de Gemeen Saans worrn. To’n 1. Januar 2014 is de Gemeen Saans oplööst worrn un an de Gemeen Hagen kamen. Dorbi is Rechtenfleth en egenstännige Oortschop binnen de Gemeen worrn, to de Dreptersiel nu
Neenlannersiel (hoochdüütsch Neuenlandersiel) is en lütten Oort in de Gemeen Lox in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Neenlann. De Oort liggt an dat Över von de Ünnerwerser, dor wo fröher dat Neenlanner Sieldeep in de Werser münnt is. In’n Süüdwesten liggt dat Naturschuulrebeed Neenlanner Butendiek. De Naveröörd sünd Büttelersiel un Deesdorp in’n Noorden, Indiek un Büttel in’n Noordoosten, Neenlann in’n Oosten un Dreptersiel in’n Süden. Op dat annere Över von de Werser doot in’n Süüdwesten Roonkarken un Hartwarden liggen, in’n Westen Beckumersiel un in’n Noordwesten Lüttensiel. De Oort hett vör 1885 to dat Amt Hagen tohöört un leeg dor in Noord-Oosterstood. Na 1885 weer dat in’n Kreis Geestmünn. 1932 is dat Deel von’n Kreis Wersermünn un 1977 von’n Landkreis Cuxhoben worrn. De Oort hett von öllers bi de Gemeen Neenlann mit bihöört, de an’n 1. März 1974 mit de Gemeenreform in Neddersassen Deel von de Gemeen Lox worrn is. Sietdem höört Neenlannersiel binnen de Gemeen to de Oortschop Neenlann. Neenlannersiel is evangeelsch-luthersch präägt un höört to dat Kaspel von de Laurentius-Kark in Deesdorp. För de Kathoolschen is de Hillig-Hart-Jesu-Kark in Geestmünn tostännig. Neenlannersiel is över lüttjere Straten anbunnen an de Kreisstraat 50,
Anopheles (gr. ανoφελός anophelós, „unnütz, swaar, lastig, schädlich“), ok Malaria-, Gavel- oder Fevermuggen nömmt, is en Geslecht ut de Familie vun de Steekmuggen (Culicidae). Ok de Unnerfamilie Anophelinae hett ehren Naam vun jem weg. To düt Geslecht weert bi 420 Aarden torekent. Mank jem gifft dat in de ganze Welt bi 40 Aarden, de dreegt Malaria over (kiek bi Vekter). Düsse Muggen sünd mit bi 6 Millimeters man lüttjet. Dat Lief is man spiddelig un warrt meist in en Winkel vun 30 bit hen to 45° vun'n Unnergrund afholen. Muggen ut dat Geslecht Anopheles finnt sik weltwiet in de Tropen un Subtropen, man ok in Gemarken mit matige Temperatur. Nich tohuse sünd se up de meisten Eilannen in den Pazifik (as Neeseeland, Fidschi un Neekaledonien, un up en Reeg vun Eilannen, de in den Atlantik wiet af liggen doot. In Düütschland sünd düsse sess Anopheles-Aarden tohuse: Anopheles plumbeus – Larven leevt in lüttje Waterlöcker in Twiege oder twillte Boomstämm Anopheles algeriensis – kaamt in Noorddüütschland an de nöördliche Grenz vun de Gmarken, wo se noch leven könnt. Anopheles claviger – Driggt Malaria over un kummt wiethen vor Anopheles maculipennis Anopheles messeae Anopheles atroparvus De lesten dree Aarden weert to de
June Carter is de Naam von June Carter (* üm 1942), austraalsche Badmintonspelerin, June Carter Cash (1929–2003), US-amerikaansche Sängerin un Songschrieverin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kazuo Ishiguro OBE (japaansch: 石黒一雄 Ishiguro Kazuo; * 8. November 1954 in Nagasaki, Japan) is en britisch Schriever vun japaansch Herkunft. Sien dart un bekanntst Roman Was vom Tage übrigblieb wurr 1989 mit den Booker Prize uttekent. Dat Book wurr ebenso verfilmt as de 2005 rutbrocht Roman Alles, was wir geben mussten. 2017 kreeg Ishiguro den Nobelpries för Literatur tospraaken. De Sweedsch Akademie hett hüm as en Schriever würdigt, „der in Romanen von starker emotionaler Wirkung den Abgrund in unserer vermeintlichen Verbundenheit mit der Welt aufgedeckt hat“. Ishiguro wurr in Japan boren un hett dor bit 1960 leevt. As ge fiev Johr olt weer, truck sien Familie in dat Vereenigte Königriek, wo de Vader as Ozeanograph in‘ Updrag vun de britisch Regeeren tonächst för en begrenzten Tietruum vun een bit twee Johren forschen sull. Ut den vörvergahn Upenholtsoort wurr sluutend de fast Wahnsitt vun de Familie. Kazuo Ishiguro is in Guildford, Surrey, upwussen. He studeer tonächst Engelsch un Philosophie an de University of Kent in Canterbury (B.A. 1978) un hett denn den vun Malcolm Bradbury leit Studiengang för Kreativ Schrieven an de University of East Anglia in Norwich besöcht, wo he 1980 sien M.A. in Literatur kreeg. All wiels disse
De Samtgemeen Harsfeld (hoochdüütsch Samtgemeinde Harsefeld) weer en Rebeetsverband in’n Süden von’n Landkreis Stood. De Samtgemeen is 1967 ut de Gemenen Harsfeld, Issendörp un Ruschwedel billt worrn. De lüttjeren Gemenen hebbt jemehr Verwaltungsopgaven an dat gröttere Raadhuus in Harsfeld afgeven. Mit de Kommunalreform in Neddersassen von’n 1. Juli 1972 is de Samtgemeen denn wedder oplööst worrn. De Gemenen von de Samtgemeen sünd all in de Gemeen Harsfeld tohoopslaten worrn, de tohoop mit de Samtgemenen Bargst un Ohlers de ne’e un düüdlich gröttere Samtgemeen Harsfeld billt hebbt. De Samtgemeenraad harr teihn Maten. Horst Küster
Rösel is de Familiennaam von Astrid Rösel (* 1960), düütsche Schrieversche un Lektorin, August Johann Rösel von Rosenhof (1705–1759), düütschen Naturforscher, Maler un Koppersteker, Christoph Rösel (* 1964), düütschen evangeelschen Theoloog, Franziska Rösel (1870–1934), öösterrieksche Politikerin, Fritz Rösel (1926–2003), düütschen Gewerkschafter, Helmut Rösel (* 1941), düütschen Maler, Josef Rösel (1902–1982), düütschen Politiker, Kathrin Rösel (* 1970), düütsche Politikerin, Konrad Rösel (1905–1994), düütschen Schoolmeester, Volkskundler un Heimaatforscher, Martin Rösel (* 1961), düütschen evangeelschen Theoloog, Peter Rösel (* 1945), düütschen Pianist, Peter Rösel (* 1966), düütschen Künstler, Samuel Rösel (1768/1769–1843), düütschen Maler, Willi Rösel (* 1954), düütschen Rennfohrer, Wolfgang Rösel (* 1936), düütschen Architekt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Klingbeil is de Familiennaam von Fritz Klingbeil (* 1936), düütschen Maler, Bildhauer un Künstler, Irmgard Klingbeil (1935–2019), düütsche Politikerin, Jörg Klingbeil (* 1950), düütschen Datenschuulexpert, Karsten Klingbeil (1925–2016), Bodreger von de fröhere West-Berliner Klingbeil-Grupp un Künstler, Lars Klingbeil (* 1978), düütschen Politiker, René Klingbeil (* 1981), düütschen Footballspeler. Kiek ok bi: Klingbiel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Klingbiel is de Familiennaam von Peter Klingbiel (1953–2008), düütschen Basketballspeler, -trainer un -scheedsrichter, Wilfried Klingbiel (* 1939), düütschen Footballspeler. Kiek ok bi: Klingebiel, Klingbeil. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
South Park (op Platt so veel as „Süüd-Park“) is ene Feernsehserie ut de USA, de vun Trey Parker un Matt Stone maakt warrt. Se löppt in de USA siet 1997 op den Senner Comedy Central un siet 1999 in Düütschland op RTL. Jede vun de mehr as 140 Folgen ut de 10 Sesons duert 22 Minuten. Vun wegen den bösen Humor un de velen slimmen Schimpwöör dröff de Serie eerst laat an’n Avend in’t Feernsehn lopen. Op Plattdüütsch liggt de Serie nich vör. De Serie hannelt vun veer Jungs in’t Öller vun acht Johren, de in de lütte Stadt South Park in de Bargen vun Colorado leevt. Stan Marsh, Kyle Broflovski, Eric Cartman, Kenny McCormick gaht op de Grundschool un verleevt in jede Folg wille Aventüürs. Mehrsttiets is de Inholt absurd un kumplett överdreven. Dorbi warrt dat aktuelle Schehn un aktuelle Diskuschonen ut Politik un Sellschop opnahmen un op groteske Wies op’t Koorn nahmen. De Figuren un Achtergrünn sünd eenfach hollen. Se bestaht ut tweedimenschonale Flächen, de bannig vereenfacht sünd. Dat lett meist so, as wenn de Figuren ut Papeer maakt wörrn un vör en Achtergrund ut Papeer hen un her bewegt warrt. To Anfang weer dat würklich so. Parker
Klingebiel is de Familiennaam von Frank Klingebiel (* 1964), düütschen Politiker, Julius Klingebiel (1904–1965), düütschen Künstler, Karl-Heinz Klingebiel, düütschen Soziaalpädagoog un Schriever. Kiek ok bi: Klingbiel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kathrin Rösel (* 4. November 1970 in Stendal) is en düütsche Politikerin von de CDU. Von Juni 2016 bet Oktober 2017 weer se Afornte in’n 18. Düütschen Bundsdag. Rösel is 1970 in Stendal boren. Nadem Rösel 1990 mit ehr Lehr as Maschinenboerin trech weer, hett se in dat Johr ok noch ehr Abiturprüfung maakt. Von 1991 bet 1997 hett se Optreckerwetenschoppen, Soziologie un Psychologie an de Fre’e Universität Berlin studeert un ehr Studium as Diplom-Pädagogin afslaten. Von 2003 bet 2006 hett Rösel blangen ehren Beroop tosätzlich noch Sozialmanagement in Bruunswiek studeert un düt Studium mit en Master of Social Management afslaten. Rösel weer von 1999 bet 2004 Jugendreferentin in de Samtgemeen Brom un bet 2012 Kreisjugendplegerin bi’n Landkreis Gifhoorn. Von 2012 bet 2015 weer se Haupt- un Schoolamtsbaas in de Samtgemeen Mansen. Von März 2015 bet se ehr Mandaat in’n Bundsdag övernahmen hett weer Rösel Eersten Samtgemeenraad in de Samtgemeen Wesendörp. Rösel hett een Söhn. 2008 is Rösel Maat von de CDU worrn. Von 2009 bet 2013 weer se Kreisvörsitterin von de Froon-Union Wulfsborg un von 2011 bet 2017 Bezirksvörsitterin von de Froon-Union Noordoostneddersassen. Von 2011 bet 2013 weer se CDU-Frakschoonsvörsitterin in’n Oortsraad Wulfsborg-Stadtmidd. Siet 2017 is Rösel CDU-Viez-Bezirksvörsitterin in’n
Börnsen betekent Börnsen, Gemeen in’n Kreis Hartogdom Loonborg, Sleswig-Holsteen. Börnsen is de Familiennaam von Arne Börnsen (* 1944), düütschen Politiker (SPD), Gert Börnsen (1943–2014), düütschen Politiker (SPD), Hans Börnsen (1907–1983), düütschen Anthroposoof, Holger Börnsen (1931–2019), düütschen Grafiker, Teekner un Illustrater, Peter Börnsen (1896–1986), düütschen Politiker (NSDAP), Wolfgang Börnsen (* 1942), düütschen Politiker (CDU). Kiek ok bi: Böhrnsen, Bornsen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Arne Börnsen (* 5. Oktober 1944 in Wilster) is en düütschen Politiker von de SPD. He weer von 1980 bet 1983 un von 1987 bet 1998 Afornten in’n Düütschen Bundsdag. Börnsen is 1944 in Wilster boren. Na sien Abitur an dat Gerhard-Rohlfs-Gymnasium in Bremen-Vesack 1965 hett he Schippstechnik an de Technische Universität Hannover un de Universität Hamborg studeert un dat Studium as Schippbo-Diplominschenör afslaten. He weer denn as Planungsinschenör bi de AG Werser in Bremen un hett von 1983 af an bi dat Wark Bremen von de Daimler-Benz AG arbeidt. Von 1978 bet 1980 weer he Lehrbeopdragten för dat Fack Lagerwesen an de Fackhoochschool Bremerhoben un von 1990 bet 1993 Maat in’n Opsichtsraad von de Krupp-Atlas-Elektronik GmbH Bremen. In de SPD is Börnsen in’n August 1969 rin. He is 1979 Maat von’n Vörstand in’n SPD-Bezirk Noord-Neddersassen worrn un weer von 1988 bet 1991 Vörsitter von’n Bezirk. Von 1982 bet 1992 weer he ok in’n Landsvörstand. Börnsen weer von 1976 bet 1981 Viez-Börgermeester von de Gemeen Hu’e un von 1976 bet 1997 Afornten in’n Kreisdag von’n Landkreis Oosterholt. Bi de Bundsdagswahl 1980 weer Börnsen Direktkannedaat in’n Bundsdagswahlkreis Veern un is mit 50,6 % von de Eerststimmen in’n Düütschen Bundsdag intagen. Bi